I 2002 var det 121 aktive brønnbåter i Norge, fordelt på 33 aktive rederier. Oppdrett og frakt av slaktefisk er en stadig voksende næring. I 2020 var det mellom 80 og 90 operative brønnbåter i Norge. Innen utgangen av 2022 skal antallet norske brønnbåter ha økt til 100, basert på planlagte byggeprosjekt. miniatyr|332x332pk|Oversikt over hvor brønnbåter i Norge utførte oppdrag i 2020. I 2004 ble det produsert rundt 165 millioner smolt i Norge. 9,5 millioner av disse ble produsert i Troms og Finnmark, mens det reelle behovet i regionen var 22,8 millioner smolt. Produksjon lavere enn antallet etterspurt fisk, fører til behov for å frakte smolt over lengre avstander, og brønnbåter blir i stor grad brukt til dette i Norge. Smolt blir også transportert på vogntog, ofte fra landanlegg uten tilgjengelighet for skip.